Karl Ristikivi muuseum

pisi|Ristikivi bareljeef endise muuseumi ukse kõrval
pisi|Vaade majale Anna Haava tänava nurgalt
Karl Ristikivi muuseum asus Tartus aadressil K. A. Hermanni 18, see asutati 1987. aastal (teistel andmetel 1989. aastalMirjam Hinrikus Karl Ristikivi muuseumist ja kirjaniku elust (vaadatud 29.06.2014)). Muuseum avati Karl Ristikivi sünniaastapäeval 16. oktoobril 1991 kirjaniku viimases elukohas enne Eestist lahkumist (1940–1943).

Ajalugu
Muuseumi loomise mõte sündis 1980. aastate algulLivia Viitol "Muuseum: piiri- ja proovikivi" Sirp, 07.09.2001 (vaadatud 29.06.2014), kui Tallinna muusikaõpetaja Helga Ebber hakkas koguma materjali näituse jaoks, mille ta organiseeris omal kulul 1982. aastal kirjaniku kodukohas Varblas Karl Ristikivi 70. sünniaastapäevaks. Hiljem viis ta näituse ka mujale Eestisse, sh Tartusse, kus seda esitleti Eesti Kirjandusmuuseumis. Üliõpilastuba, milles Karl Ristikivi Tartus elas, osteti muuseumi loomiseks laulva revolutsiooni ajal 1988. aastal ENSV Ministrite Nõukogu poolt Tartu Linna RSN Täitevkomiteele eraldatud rahaga. Ristikivi muuseumi avamine oli "uue aja märk, erifondi kaotamise ja keelatud kirjanduse ajastu lõppemise sümbol, mida tervitati nii siin- kui ka sealpool Läänemerd," kirjutas selle tähtsusest ja tähendusest ajastu kontekstis kirjandusteadlane Rutt Hinrikus.Rutt Hinrikus ""Kes kolib Ristikivi tudengikorterisse?" Postimees, 31.08.2001 (vaadatud 29.06.2014)

Muuseumis sai näha nii kirjaniku elupaiga miljööd kui ka näitust kirjaniku elust ja loomingust. Peale selle oli muuseumis ka palju materjali 1930. aastate Tartu vaimuelust (Veljesto, Arbujad) ning Eesti pagulaskirjandusest laiemalt. Livia Viitol on iseloomustanud muuseumi ekspositsiooni nõnda: "Muuseumis ringi liikudes ja kirjanikule kuulunud raamatukappi, voodit ja padjale visatud portfelli vaadates tabab külastajat ootamatu äratundmine: kui hiljaaegu eksponeeriti Rocca al Mare vabaõhumuuseumis küüditatutest maha jäänud toasisustust, eesmärgiks sisendada vaatajale visuaalse pildi kõrval ka tunnet, siis Ristikivi muuseum eksponeerib Ristikivi isiku, tema elu ja loomingu kõrval ennekõike paguluse tunnet, sundides muuseumikülastajat mõtlema pagulusele, XX sajandi "katkuks" nimetatud nähtusele sügavamalt."

1988. aastast korraldati muuseumis Ristikivi päevi ning 2002. aastal alustati loeng-kontsertide sarjaRistikivi muuseum alustab loeng-kontsertide sarja ETA/EPL, 20. veebruar 2002 (vaadatud 29.06.2014), mida rahastas Tartu KultuurkapitalToetatud projektid Tartu Kultuurkapitali kodulehel (vaadatud 29.06.2014). Samal aastal esitas Tartu Üliõpilasteater muuseumis lavastust "Kõigi teede pikkus ajas on võrdne", mille 25 aastat varem tõi lavale tudengiteater ValhallaRaimu Hanson "Karl Ristikivi looming ristab kolme teatri tee" Postimees 15. oktoober 2002 (vaadatud 29.06.2014).

Karl Ristikivi muuseum oli Tartu Linnamuuseumi filiaal, mida haldas MTÜ Karl Ristikivi Seltshttp://www.rahvakultuur.ee/?&v=264&o=789 (vaadatud 29.06.2014). Muuseumi juhatasid aastatel 1989–1996 Janika Kronberg ja 1996–2000 Toomas Muru, teadurina töötas seal 1997–1999 Rutt Hinrikus.

Vähese populaarsuse tõttu suleti muuseum Tartu linnavalitsuse otsusega 1. jaanuarist 2007. (vaadatud 29.06.2014) Ruumid anti tasuta kasutamiseks Karl Ristikivi Seltsile, mille esimees Janika Kronberg lubas ka edaspidi eelregistreerimisega külastajaid majaga tutvuma lasta."Karl Ristikivi Selts sai ruumid tasuta kasutada" Postimees 1. juuni 2007 (vaadatud 29.06.2014) 2023. aastal loobus selts ruumide kasutamisest kuhjuva üürivõla tõttu.Egeli Raudmäe, "Karl Ristikivi selts jäi kuhjunud võlgade pärast lageda taeva alla", Postimees, 31. mai 2023 (vaadatud 02.06.2023)

Mälestuse jäädvustamine
Ristikivi muuseumi avamist 1991. aastal kajastas ringvaade "Eesti Kroonika" nr 15 (Tallinnfilm, režissöör Peep Puks).Peep Puks Eesti Filmi Andmebaasis (vaadatud 29.06.2014)

 Viited 

Kirjandus
 Jüri Leesment "Ristikivi muuseum on kinni, kuid ei kao" Linnaleht: Tartu, 12. jaanuar 2007, lk 3
 "Karl Ristikivi muuseum lõpetas tegevusemuuseumi" Tartu Postimees 4. jaanuar 2007
 Toomas Muru "Väljavaade Ristikivi muuseumist" Tartu Linnamuuseumi aastaraamat III, Tartu, 1997, lk 66–67
 "Karl Ristikivi Muuseum = Home Museum of Karl Ristikivi" Rmt: Tartu muuseumid = Tartu museums. Tartu: Regio, 1996, lk 52–53
 Janika Kronberg "Tere tulemast Karl Ristikivi muuseumi!" Õpetajate Leht 29. märts 1996, lk 11

Välislingid
 Karl Ristikivi muuseum andmebaasis "Tartu ilukirjanduses"
 Mirjam Hinrikus "Karl Ristikivi muuseumist ja kirjaniku elust" Videvik
 "Karl Ristikivi Selts sai ruumid tasuta kasutada" Postimees 1. juuni 2007
 , "Eesti teatrileksikon"/"Eesti entsüklopeedia", 2003–11
 Raimu Hanson "Karl Ristikivi looming ristab kolme teatri tee" Postimees 15. oktoober 2002
 "Ristikivi muuseum alustab loeng-kontsertide sarja" ETA/EPL, 20. veebruar 2002
 Livia Viitol "Muuseum: piiri- ja proovikivi" Sirp, 07.09.2001
 Juta Kivimäe "Ristikivi muuseum kui pretsedent" Postimees, 10. september 2001
 Rutt Hinrikus "http://www.postimees.ee/1887773/kes-kolib-ristikivi-tudengikorterisse "Kes kolib Ristikivi tudengikorterisse?"] Postimees, 31.08.2001

Kategooria:Tartu muuseumid
Kategooria:Karl Ristikivi